  Анжелика Тихонова корреспондент Вавож ёросысь Мӧнья гуртын Быдӟым Атыкай оже пыриськем удмурт нылпи писательлы Тимофей Шмаковлы буре ваён пул усьтӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Тимофей Шмаков Мӧнья гуртын 1910-тӥ арын вордӥськиз. Трос аръёс ӵоже «Дась лу!», «Удмурт коммуна» элькун газетъёсын, радиоын, Удмуртиысь книгапоттонниын тыршиз. Нырысетӥ ужъёсыз 1928-тӥ арын «Кенеш» журналын Шмаки Тими кушемним улсын потӥзы. 1945-тӥ арын «Мынам пыӵалэ» нырысетӥ бичетэз потӥз. Бӧрысь пӧртэм аръёсы «Покчи вынъёслы», «Ӵукна», «Зарни киос», «Кортчинвай», «Чипчирган куара» бичетъёсыз но  «Нюлэскын» поэмаез потазы. Пиналъёслы трос гинэ кылбуръёс, кырӟанъёс, поэмаос, веросъёс гожтӥз. Гожъясьлы буре ваён пул усьтыны «Колхоз «Колос» возёслэн тӧроез Владимир Красильников но Мичурин нимо колхозлэн тӧроез Владимир Капеев юрттӥськизы Тодэ вайытом, азьвылгес Шаркан ёросын Быдӟым Атыкай ожысь бертэмъёслы сӥзем буре ваён пул усьтӥзы. Тегъёс: Мерлык Вавож Удмуртия синпелет гожъясьёс БыдӟымАтыкайож буреваён  